Ma, seun vas oor ammunisieŉ Ma, haar seun en nog ŉ man is in hegtenis geneem in Delft, Kaapstad nadat daar onwettige ammunisie in hul tuin gevind is. Kol. Tembinkosi Kinana, woordvoerder van die polisie, sê die polisie het Donderdag ŉ klopjag by die huis in Roosendal uitgevoer nadat hulle ŉ wenk van gemeenskapslede ontvang het. Kinana sê talle rondes ammunisie is in ŉ gat in die erf gevind. Die polisie het ook op ŉ sakkie tik beslag gelê. ŉ 48-jarige vrou, haar 22-jarige seun en nog ŉ 20-jarige man is in hegtenis geneem. Die drie sal na verwagting Maandag in die Bellville-landdroshof verskyn.